கேள்வி: கல்பனா (கன்னட நடிகை) - தொழில் குறித்து விரிவாக சொல்லுங்கள்.
பதில்: காதல் திரைப்படம் ''சாகு மகளு'' (1963) படத்தில், கல்பனா, ராஜ்குமார் ஏற்ற ரகுராம் என்ற பாத்திரத்தின் வளர்ப்பு சகோதரியான உமா என்ற பாத்திரத்தில் நடித்தார். ''காவலரேடு குலவந்து'' (1965), ''பால நாகம்மா'' (1966) ஆகிய படங்களில் எதிரி கதாபாத்திரங்களில் தோன்றினார். 1964 ஆம் ஆண்டு வெளியான ''நாந்தி'' படத்தில், ராஜ்குமார் கதாபாத்திரத்தின் முதல் மனைவியாக நடித்தார். பின்னர் இருவரும் மொத்தம் 19 கன்னட படங்களில் ஒன்றாக நடித்தனர். Naadu Kanda Rajkumar Ep 44 Hariharapura Manjunath Total Kannada |url=https://www.youtube.com/watch?v=TGbI59zgsaw |publisher=Total Kannada |access-date=26 November 2021 |language=en |date=14 May 2021}} பந்துலு பின்னர் இவரை வைத்து ''சின்னதா கோம்பே'' (1964) என்ற படத்தை உருவாக்கினார். 1960களின் நடுப்பகுதியில் கன்னடப் படங்களில் வாய்ப்புகள் குறைந்து வந்ததால், கல்பனா ஒரு சில தமிழ் மற்றும் மலையாளம் மொழி படங்களில் தோன்றினார். இருப்பினும், 1967 ஆம் ஆண்டு வெளியான புட்டண்ணா கனகல் இயக்கிய ''பெள்ளி மோடா'' படம்தான் இவரை முன்னணி நடிகையாக்கியது. இந்தப் படத்தில் இவரது நடிப்பு புகழைப் பெற்றுத்தந்தது. விரைவில் இவர் 1960களின் நடிகைகளில் உச்சத்திற்குச் சென்றார். 1960களின் பிற்பகுதியிலும் 1970களிலும் கன்னடத் திரையுலகில் ஆதிக்கம் செலுத்திய இவர், ''ஷரபஞ்சரா'', ''கெஜ்ஜே பூஜே'', ''பெள்ளி மோடா'', ''எரடு கனசு'', ''கப்பு பிலுபு'', ''பயலு தாரி'' '','' ''பங்காத ஹூவு'' போன்ற திரைப்படங்களில் நடித்த இவரது சில சிறந்த பாத்திரங்களுக்காக விமர்சன ரீதியாகப் பாராட்டப்பட்டார். தனது காலத்தின் கிட்டத்தட்ட அனைத்து முன்னணி நடிகர்கள் மற்றும் இயக்குனர்களுடனும் பணியாற்றினார். இவருடன் அடிக்கடி நடித்தவர்களில் ராஜ்குமார், கங்காதர், உதயகுமார் (கன்னட நடிகர்) ஆகியோர் அடங்குவர். படங்களில் இவரது பாத்திரங்களின் பாடல்களுக்குப் பி. சுசீலாவும் எஸ். ஜானகியும் பின்னனணிப் பாடகர்களாக இருந்தனர். ஜெயந்தி (நடிகை), பாரதி (நடிகை), சந்திரகலா போன்ற தனது சமகாலத்திய நடிகைகளுக்கு இவர் கடுமையான போட்டியைக் கொடுத்தார். துவக்கத்தில் இவர் பிரபல இயக்குநர் கனகலின் மிகவும் விரும்பதக்க நடிகையாக இருந்தார். அவர்களின் கூட்டணி கன்னட திரைப்பட வரலாற்றில் மிகச்சிறந்த திரைப்படங்களில் சிலவற்றை தந்தது. அவர்களின் பல படங்கள் வலுவான, தீவிரமாக கருத்துகளைக் கொண்டிருந்தன, அவை திரைப்பட வரலாற்றில் பொக்கிசமாகப் பார்க்கப்பட்டன. கனகல் கல்பனாவை பெருமளவில் வளர்த்தார். ஊடகங்கள் அவர்களுக்குள் காதல் இருந்ததாக கிசுகிசுத்தாலும், அவர்களின் உறவு குரு-சிஷ்ய உறவுதான் என்று தொழில்துறையினர் ஒருமனதாக நம்புகின்றனர். நாகரஹாவு படத்தில் கனகல் இவருக்கு முக்கியமான ஒரு வேடத்தை வழங்க மறுத்ததால் அவர்கள் பிரிந்தனர். கனகல் ஆர்த்தியைத் திருமணம் செய்து கொண்டார், கல்பனா பின்னர் சில சராசரி படங்களில் நடித்தார். தனது வாழ்க்கையை மீண்டும் மேலே கொண்டுவர இவர் எடுத்த முயற்சிகள் தோல்வியடைந்தன. ராஜ்குமார் ( ''பிடுகதே'', ''கந்தத குடி'', ''தாரி தப்பித மகா'' , ''எரடு கனசு'' ) மற்றும் அனந்த் நாக் ( ''பயலு தாரி'' ) ஆகியோருடன் இவர் நடித்த பிற்காலத் திரைப்படங்கள் வெற்றி பெற்றாலும், அவை இவரது தொழில் வாழ்க்கையை தூக்கி நிறுத்தத் தவறிவிட்டன. 1977 ஆம் ஆண்டு வாக்கில் கல்பனாவுக்கு எந்தப் படவாய்ப்புகளும் இல்லாத நிலை ஏற்பட்டது. பின்னர் இவர் உத்தர கருநாடகத்தில் நாடகங்களில் நடிப்பதில் கவனம் செலுத்தத் தொடங்கினார். முக்கியமாக குடிகேரி பசவராஜின் நாடக மன்றத்தில் பணியாற்றினார். அதிகரித்து வந்த கடன்களாலும், குறைந்து வரும் திரைப்பட வாய்ப்புகளாலும், மிகுந்த மன அழுத்தத்திற்கு ஆளானார். ''மதராஸ் டு பாண்டிச்சேரி'' மற்றும் ''சாது மிரண்டால்'' போன்ற சில தமிழ் படங்களிலும் இவர் நடித்திருந்தார். பின்னர் அவை இந்தியில் ''பாம்பே டு கோவா'' மற்றும் ''சாது அவுர் ஷைத்தான்'' என மறுஆக்கம் செய்யப்பட்டன. விசு குமார் இயக்கிய துளு படமான ''கோடி சன்னய்யா''விலும், ''ஸ்கூல் மாஸ்டர்'' போன்ற சில மலையாள படங்களிலும் நடித்தார். இவர் 35 ஆண்டுகள் மட்டுமே வாழ்ந்தார், அதில் 15 ஆண்டுகள் கன்னடத் திரைத் துறையில் கழித்தார். ''பெள்ளி மோடா'', ''ஹன்னெலே சிகுரிதாகா,'' ''ஷரபஞ்சாரா'' ஆகிய படங்களுக்காக சிறந்த நடிகைக்கான கருநாடக அரசு திரைப்பட விருதை மூன்று முறைப் பெற்றார். இவரது திரைப்பட வாழ்க்கையில், எண்பதுக்கும் மேற்பட்ட படங்களில் நடித்துள்ளார். அவற்றில் பெரும்பாலானவை கன்னடப் படங்களாகும்.
கேள்வி: கல்பனா (கன்னட நடிகை) - நாகரிகப்போக்கின் அடையாளம் பற்றி விளக்கவும்.
பதில்: கல்பனா தனது காலத்தின் ஒரு நாகரிகப்போக்கின் அடையாளமாக (ஃபேஷன் ஐகான்) இருந்தார். இவரது நேர்த்தி, ரசனை, உடை அலங்கார நுட்பம் ஆகியவற்றை அக்காலத்திய மற்ற பெண் நட்சத்திரங்களால் ஈடுசெய்ய முடியவில்லை. மெகா ஸ்லீவ் ரவிக்கைகள், பிரில் ரவிக்கைகள் கருநாடக பாணிக்கு இவர் அளித்த பங்களிப்பாகும். அவரது சில நாகரீகப்போக்கு கூற்றுகளில் விரிவான சிகை அலங்காரங்கள், விரல்களில் பெரிய மோதிரங்கள், ஆடம்பர சரிகை புடவைகள், ஷிஃபான் புடவைகள், பல வளையல்கள், நீண்ட நெக்லஸ்கள் போன்றவை அடங்கும்.
கேள்வி: கல்பனா (கன்னட நடிகை) - இறப்பு பற்றி நீங்கள் என்ன அறிந்துள்ளீர்கள்?
பதில்: கல்பனா 1979 மே 12 அன்று இறந்தார். உடல்நலப் பிரச்சினைகள், மோசமான நிதி நிலைமை, காதல் தோல்வி போன்ற பல காரணங்கள் தற்கொலைக்கான காரணங்களில் கூறப்பட்டன. இருப்பினும் எதுவும் நிறுவப்படவில்லை. பிணக் கூறாய்வு அறிக்கைகளின்படி, கல்பனா 56 தூக்க மாத்திரைகளை உட்கொண்டிருந்தார். கருநாடகத்தின் பெலகாவியில் உள்ள சங்கேஷ்வர் அருகே உள்ள கோதூரில் உள்ள ஒரு ஆய்வு மாளிகையில் இவர் தனது கடைசி நாட்களைக் கழித்தார்.